Rímskokatolícky biskupský úrad Spišskej diecézy Vás pozýva na

**Ďakovnú púť do RÍMA**

**Termín: 29.4. - 30.4.2022 Cena: 350,- Eur**

**DOPRAVA: letecky** /charter z Bratislavy/

**V cene je zarátané**:

- obojsmerná letenka v ekonom. triede (vrátane poplatkov) na trase Bratislava / Rím / Bratislava

- transfer klimatizovaným autobusom z letiska do hotela v Ríme a späť

- 1x hotelové ubytovanie s raňajkami /dvoj a trojposteľové izby/

- sprievodca

- poistenie voči úpadku

**V cene nie je zarátané:**

- podľa záujmu, autobusová doprava na letisko do Bratislavy a späť: 40,- Eur

- daň mestu: 4 € / osoba – platba na mieste sprievodcovi

- 1 kus batožiny do 8 kg s rozmermi do 55 x 40 x 20 cm: 20,-Eur

- 1 kus podanej batožiny do 20 kg: 50,-Eur

- možnosť dokúpenia večere (15,- € / 1 večera).Večeru je nutné objednať vopred v CK Awertour.

- lístky na mestskú dopravu v Ríme /100 minút 1,50 Eur, celodenný lístok 7,-Euro/

- pri záujme vybavíme komplexné cestovné poistenie Uniqa 3 € /deň/osoba

- príplatok za jednolôžkovú izbu 25 € / osoba

- antigénové testovanie pred odchodom pre nezaočkovaných klientov bude podľa aktuálnej pandemickej situácie

**RÁMCOVÝ PROGRAM púte:**

Odchod autobusu **28.4.2022** z Popradu o 22.30, z Námestova o 23.00, z Dolného Kubína o 23.30, z Ružomberka o 23.50 na letisko do Bratislavy.

**1.deň /piatok/:**

Stretnutie skupiny na letisku v Bratislave o 4.00. Predpokladaný odlet do Ríma o 6.00, prílet do Ríma o 7.30. Po prílete transfer do hotela na odloženie batožiny. Následne prehliadka mesta - bazilika Sv. Pavla za hradbami, bazilika Sv. Klementa, kde sa nachádza hrob a pozostatky sv. Cyrila, bazilika Sv. Jána v Lateráne /rímska katedrála - matka chrámov/. Návšteva baziliky Santa Maria Maggiore, kde pápež Hadrian II. schválil staroslovienčinu za bohoslužobný jazyk. Svätá omša. Návrat do hotela, nocľah.

**2.deň /sobota/:**

raňajky, odchod do Vatikánu, prehliadka baziliky Sv. Petra. O 12.00 audiencia u Sv. Otca pre Slovákov, najvýznamnejšia časť ďakovnej púte. O 14.00 slávenie eucharistie so slovenskými biskupmi. Pokračovanie v prehliadke baziliky Sv. Petra. Transfer na letisko s následným odletom o 19.00 do Bratislavy. Predpokladaný prílet o 20.30. Následný autobusový transfer do Ružomberka, Dolného Kubína, Námestova a Popradu.

Sprievodca zájazdu si vyhradzuje právo zmeny programu podľa situácie.